Document ID: 32003R1160

Uredba Komisije (ES) št. 1160/2003
z dne 30. junija 2003
o spremembi Uredbe (ES) št. 1898/97 o določitvi pravil za uporabo režimov v sektorju prašičjega mesa, predvidenih v Evropskih sporazumih z Bolgarijo, Češko republiko, Slovaško, Romunijo, Poljsko in Madžarsko
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 2003/286/ES z dne 8. aprila 2003 o sklenitvi Protokola o prilagajanju trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Bolgarijo na drugi strani in ob upoštevanju izida pogajanj med pogodbenicami o novih obojestranskih kmetijskih koncesijah [1] in zlasti člena 3(2) Sklepa,
ob upoštevanju Sklepa Sveta 2003/298/ES z dne 14. aprila 2003 o sklenitvi Protokola o prilagajanju trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Češko republiko na drugi strani in ob upoštevanju izida pogajanj med pogodbenicami o novih obojestranskih kmetijskih koncesijah [2] in zlasti člena 3(2) Sklepa,
ob upoštevanju Sklepa Sveta 2003/299/ES z dne 14. aprila 2003 o sklenitvi Protokola o prilagajanju trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Slovaško republiko na drugi strani in ob upoštevanju izida pogajanj med pogodbenicami o novih obojestranskih kmetijskih koncesijah [3] in zlasti člena 3(2) Sklepa,
ob upoštevanju Sklepa Sveta 2003/18/ES z dne 19. decembra 2002 o sklenitvi Protokola o prilagajanju trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Romunijo na drugi strani in ob upoštevanju izida pogajanj med pogodbenicami o novih obojestranskih kmetijskih koncesijah [4] in zlasti člena 3(2) Sklepa,
ob upoštevanju Sklepa Sveta 2003/263/ES z dne 27. marca 2003 o podpisu in sklenitvi Protokola o prilagajanju trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Poljsko na drugi strani in ob upoštevanju izida pogajanj med pogodbenicami o novih obojestranskih kmetijskih koncesijah [5] in zlasti člena 3 Sklepa,
ob upoštevanju Sklepa Sveta 2003/285/ES z dne 18. marca 2003 o sklenitvi Protokola o prilagajanju trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Madžarsko na drugi strani in ob upoštevanju izida pogajanj med pogodbenicami o novih obojestranskih kmetijskih koncesijah [6] in zlasti člena 3 Sklepa,
ob upoštevanju naslednjega:
(1) Sklepi 2003/286/ES, 2003/298/ES, 2003/299/ES, 2003/18/ES, 2003/263/ES in 2003/285/ES razveljavljajo Uredbe (ES) št. 2290/2000 [7], (ES) št. 2433/2000 [8], (ES) št. 2434/2000 [9], (ES) št. 2435/200 [10], (ES) št. 2851/2000 [11] in (ES) št. 1408/2002 [12], pri čemer je slednja predhodno razveljavila Uredbo (ES) št. 1727/2000 [13].
(2) Po razveljavitvi Uredb (ES) št. 2292/2000, 2433/2000, 2434/2000, 2435/2000, 2851/2000 in 1727/2000 je treba sklicevanja na te akte v Uredbi Komisije (ES) št. 1898/97 [14], kakor je bila nazadnje spremenjena z Uredbo (ES) št. 1877/2002 [15], izbrisati.
(3) Za letna obdobja, ki se začenjajo 1. julija, je treba prilagoditi tudi Uredbo (ES) št. 1898/97 v skladu z določbami o proizvodih iz prašičjega mesa, predpisanimi v Sklepih 2003/286/ES, 2003/298/ES, 2003/299/ES, 2003/18/ES, 2003/263/ES in 2003/285/ES.
(4) Uredbo (ES) št. 1898/97 je treba zato spremeniti.
(5) Ukrepi, predvideni s to uredbo, so v skladu z mnenjem Upravljalnega odbora za prašičje meso -
SPREJELA NASLEDNJO UREDBO:
Člen 1
Uredba (ES) št. 1898/97 se spremeni:
1. Prvi odstavek člena 1 se nadomesti z:
"Za celoten uvoz v Skupnost v okviru režimov, predpisanih v Sklepih 2003/286/ES, 2003/298/ES, 2003/299/ES, 2003/18/ES, 2003/263/ES in 2003/285/ES, za proizvode iz skupin št. 1, 2, 3, 4, H1, 7, 8, 9, T1, T2, T3, S1, S2, B1, 15, 16 in 17 iz Priloge I k tej uredbi, je treba predloži uvozno dovoljenje."
2. Priloga I k Uredbi (ES) št. 1898/97 se nadomesti s Prilogo k tej uredbi.
Člen 2
Ta uredba začne veljati na dan objave v Uradnem listu Evropskih skupnosti.
Uporablja se od 1. julija 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. junija 2003

Labels: 3
18
17
15